
SPECIFIKACIJA sklopa usposabljanj 
»Spletna dostopnost«


Predmet naročila: 

Sklop vključuje 3 usposabljanja:

1. [bookmark: _Hlk131669271]Spletna dostopnost – osnovna raven
2. Spletna dostopnost – nadaljevalna raven
3. [bookmark: _Hlk131669425]Spletna dostopnost – zahtevna raven

Namen sklopa usposabljanj je okrepiti znanja in spretnosti zaposlenih v javnem sektorju za načrtovanje, pripravo, objavo in vzdrževanje dostopnih spletnih vsebin, dokumentov in digitalnih storitev. Udeleženci pridobijo razumevanje potreb različnih skupin uporabnikov, spoznajo pravne in strokovne zahteve na področju dostopnosti ter razvijejo kompetence za zagotavljanje enakega dostopa do informacij in storitev za vse uporabnike.

Sklop usposabljanj prispeva k večji kakovosti, uporabnosti in vključenosti digitalnih javnih storitev ter podpira izpolnjevanje zakonskih obveznosti in standardov spletne dostopnosti v javnem sektorju.

Splošni cilji izvajanja sklopa usposabljanj so:
· razumevanje pomena spletne dostopnosti za zagotavljanje enakega dostopa do informacij in digitalnih storitev za vse uporabnike;
· poznavanje potreb uporabnikov z različnimi oblikami oviranosti in drugimi funkcionalnimi omejitvami;
· poznavanje pravnega, standardizacijskega in strokovnega okvira na področju spletne dostopnosti;
· razvijanje kompetenc za pripravo, objavo in vzdrževanje dostopnih spletnih vsebin in dokumentov;
· uporaba osnovnih metod in orodij za preverjanje dostopnosti;
· prepoznavanje in odpravljanje najpogostejših ovir pri dostopu do spletnih vsebin;
· krepitev zavedanja o odgovornosti posameznika in organizacije pri zagotavljanju dostopnosti digitalnega okolja.


Naročilo sofinancirata Republika Slovenija in Evropska unija iz Evropskega socialnega sklada plus, v okviru operacije »Usposabljanje javnih uslužbencev za kompetence prihodnosti«.




Opis usposabljanj

1. Spletna dostopnost – osnovna raven

Ciljna skupina in namen: Usposabljanje v obliki seminarja je namenjeno zaposlenim v javnem sektorju, ki pripravljajo vsebine za objavo ali jih objavljajo na spletnih straneh, kot tudi odločevalcem (predstojnikom in drugim vodjem), zaposlenim v javnem sektorju. Predznanje ni potrebno.

Trajanje: 
· izvedba v živo: 4 pedagoške ure ali
· izvedba na daljavo: 4 pedagoške ure

Cilji:
· predstaviti udeležencem, kaj je spletna dostopnost;
· ozavestiti udeležence o pomenu spletne dostopnosti;
· predstaviti pravne podlage in obveznosti zavezancev.

Vsebina:

Pomen in vloga spletne dostopnosti
· dostopnost kot temeljno načelo digitalnih javnih storitev;
· koristi dostopnosti za vse uporabnike;
· vključujoče oblikovanje in univerzalna uporabniška izkušnja.

Uporabniki in njihove potrebe
· vrste oviranosti in funkcionalnih omejitev;
· prikaz uporabniških izkušenj različnih skupin uporabnikov;
· podporne tehnologije in njihova uporaba.

Pravne podlage
· Zakon o dostopnosti spletišč in mobilnih aplikacij (Uradni list RS, št. 30/18, 95/21 – ZinfV-A in 189/21 – ZDU-1M ); 
· Pravilnik o določitvi vzorca izjave o dostopnosti glede skladnosti spletišč in mobilnih aplikacij z zahtevami glede dostopnosti in o metodologiji spremljanja skladnosti spletišč in mobilnih aplikacij (Uradni list RS, št. 34/19 in 189/21 – ZDU-1M);
· aktualna različica harmoniziranega standarda SIST EN 301 549.

Zavezanci in njihove obveznosti
· zagotavljanje skladnosti s harmoniziranim standardom SIST EN 301 549 
· ocena nesorazmernega bremena
· zagotavljati povratni mehanizem
· izjava o dostopnosti (priprava in posodabljanje)

Osnovna načela dostopnosti
· Zaznavnost
· Operabilnost
· Razumljivost
· Robustnost



Oblike dela in učne metode
Usposabljanje poteka v obliki seminarja v živo ali na daljavo (glede na potrebe in pogoje naročnika), pri čemer izvajalec večinoma predava, udeleženci pa snov spoznavajo in spremljajo. Udeležence vključuje z zastavljanjem vprašanj in diskusijo. Pri seminarju na daljavo za to uporablja ustrezna orodja ('klepet', ankete, kvizi ipd.).
Usposabljanje se izvaja z enim izvajalcem.
Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/

2. [bookmark: _Hlk131674798]Spletna dostopnost – nadaljevalna raven

[bookmark: _Hlk131669563]Ciljna skupina in namen: usposabljanje je namenjeno zaposlenim v javnem sektorju, ki pripravljajo vsebine za objavo na spletnih straneh, in tistim, ki jih na spletnih straneh objavljajo. Za udeležbo na usposabljanju se zahteva znanje, ki ga udeleženci pridobijo na usposabljanju Spletna dostopnost – osnovna raven.

Usposabljanje v obliki delavnice je namenjeno seznanjanju z osnovnimi pristopi in principi za zagotavljanje dostopnih spletnih strani in pisarniških datotek, ki so objavljene na spletu. Na usposabljanju se udeleženci preko dela na konkretnih primerih seznanijo z osnovnimi funkcionalnimi zahtevami dostopnosti spletišč, ki jih je treba izpolniti, da lahko tudi uporabniki z različnimi oblikami oviranosti dostopajo do njihovih vsebin.


Trajanje: 
· izvedba v živo: 4 pedagoške ure ali
· izvedba na daljavo: 4 pedagoške ure

Cilji:
· usposobiti udeležence, da bodo znali pripraviti spletne strani in dokumente tako, da bodo dostopni tudi ranljivim skupinam;
· usposobiti udeležence za uporabo orodij za preverjanje dostopnosti (na primeru Word datotek in spletnih strani).

Vsebina:
· predstavitev različnih uporabniških izkušenj ljudi z različnimi oblikami oviranosti (katere vsebine in dokumenti zanje niso dostopni in kako jih ustrezno prilagoditi);
· osnovni principi oblikovanja vsebin za ranljive skupine, relevantni kriteriji WCAG za nivo AA;
· priprava dostopnih vsebin na spletu (na primeru Word datotek);
· prikaz delovanja in uporaba orodij za preverjanje dostopnosti spletnih strani in Word datotek.


Oblike in metode dela
Usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih mora biti poudarjena aktivna vloga udeležencev (praktične vaje, primeri dobrih praks, reševanje problemov, diskusija, simulacije, kvizi ipd.). Priporočamo, da izvajalec v izvedbo usposabljanja vključi tudi delo na daljavo pred izvedbo delavnice ali po njej (npr. videofilm, vprašalnik, e-gradivo). 
Usposabljanje se izvaja z enim izvajalcem.
Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


3. Spletna dostopnost – zahtevna raven


Ciljna skupina in namen: usposabljanje je namenjeno zaposlenim v javnem sektorju, ki pripravljajo vsebine za objavo na spletnih straneh in tistim, ki jih na spletnih straneh objavljajo. Usposabljanje v obliki delavnice je nadaljevanje usposabljanja Spletna dostopnost – nadaljevalna raven. Na njem udeleženci na praktičnih primerih spoznajo zahtevnejše oblike priprave dostopnih vsebin in dokumentov (priprava dostopnih datotek: Excel, PowerPoint in PDF). Za udeležbo na usposabljanju se zahteva znanje, ki ga udeleženci pridobijo na usposabljanjih Spletna dostopnost – osnovna raven in Spletna dostopnost – nadaljevalna raven.

Trajanje: 
· izvedba v živo: 4 pedagoške ure ali
· izvedba na daljavo: 4 pedagoške ure


Cilj:
· usposobiti udeležence, da bodo znali pripraviti dokumente v obliki datotek Excel, PowerPoint in PDF tako, da bodo dostopni tudi ranljivim skupinam,
· seznaniti udeležence s principi dostopnih objav zvočnih in video-vsebin. 

Vsebina:
· priprava dostopnih dokumentov v obliki datotek: Excel, PowerPoint in PDF.
· prikaz principov opremljanja zvočnih in video-posnetkov z nadomestnim besedilnim opisom.


Oblike in metode dela
Usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih mora biti poudarjena aktivna vloga udeležencev (praktične vaje, primeri dobrih praks, reševanje problemov, diskusija, simulacije, kvizi ipd.). Priporočamo, da izvajalec v izvedbo usposabljanja vključi tudi delo na daljavo pred izvedbo delavnice ali po njej (npr. videofilm, vprašalnik, e-gradivo). 
Usposabljanje se izvaja z enim izvajalcem.
Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


Ponudniki
Ponudniki so lahko fizične in pravne osebe javnega ali zasebnega prava. 


Dinamika izvajanja
	Usposabljanje
	Skupno št. izvedb 
(čas trajanja pogodbe)
	v živo
	na daljavo

	Spletna dostopnost – osnovna raven
	12

	4 ped. ur 
	4 ped. ur 

	Spletna dostopnost – nadaljevalna raven
	12
	4 ped. ur
	4 ped. ur

	Spletna dostopnost – zahtevna raven
	12
	4 ped. ur
	4 ped. ur



Dejansko število izvedb posameznega usposabljanja je odvisno od potreb, zato je v specifikacijah opredeljeno predvideno število izvedb. Za dinamiko izvajanja posameznega usposabljanja se bosta sproti dogovarjali kontaktna oseba naročnika in izvajalec. 

Kraj izvedbe usposabljanja

Izvajanje poteka na lokacijah v Ljubljani in drugih krajih v Sloveniji ali na daljavo (izbrani ponudnik izvede usposabljanje na daljavo iz svojih prostorov in s svojo tehnično opremo).

Predstavitev usposabljanja

Na zahtevo naročnika ponudnik, ki izpolnjuje vse zahtevane pogoje, pred podpisom pogodbe predstavnikom Upravne akademije Ministrstva za notranje zadeve in javno upravo zagotovi krajšo podrobnejšo predstavitev usposabljanja in učnih metod. V primeru zavrnitve predstavitve ponudba ponudnika ne bo upoštevana.

Pogodba

Izbrani ponudnik za usposabljanje mora podpisati pogodbo v roku 5 dni od prejema podpisane pogodbe s strani naročnika. Veljavnost pogodbe je do porabe načrtovanih sredstev v višini 19.032,00 EUR z DDV oziroma ne dlje kot do 31. 10. 2027.

